Indrek Park

Indrek Park (sündinud 30. märtsil 1971 Tartus) on eesti keeleteadlane, kes uurib Põhja-Ameerika indiaani keeli.

 Elulugu 
Ta on lõpetanud Tartu 2. keskkooliNeeme Raud. "Indrek Park on mees, kes teab indiaanisõnu (ja koguni keeli)". Postimees, 21. juuni 2018 Keskkooliõpingute kõrvalt õppis ta Märt Läänemetsa käe all klassikalist hiina keelt.

Park õppis 1989. aastast Tartu Ülikoolis ülikoolis etnograafiat ja lõpetas selle 1996. aastal etnograafia alal. Ta õppis ülikooliõpingute ajal ka moodsat hiina keelt ja Linnart Mälli juures klassikalist tiibeti keelt.

Ta  käis koos Liivo Niglasega Siberis neenetsite ja manside rahvalaule üles kirjutamas.Jessica Wolfe. "Bloomington man helps save dying languages". Indiana Daily Student, 18. oktoober 2005 1989. aasta sügisest alates on ta ka korp! Revelia liige.Vivat Academia : üliõpilasseltsid ja -korporatsioonid Eestis. Eesti Üliõpilaste Seltsi Kirjastus 2007. ISBN 978-9985-9022-5-7 (Lk 361, "Korporatsioon Revelia", Peeter Selg)

1996. aastal läks ta Pekingisse hiina keelt õppima ning 2000. aastal jätkas Hiinas magistriastmes tibetoloogia õpinguid.

2002. aastast õppis ta Ameerika Ühendriikides, kus omandas doktorikraadi Indiana Ülikoolis doktoritööga hidatsa keele grammatikast. Ta elas kaks aastat Põhja-Dakotas Fort Bertholdi Kolme Hõimu reservaadis, kus kirjutas üles hidatsade keelt. Ta on teinud koostööd ka oglala lakota hõimuga Pine Ridge’i reservaadis Lõuna-Dakotas.

2012. aastal tunnistas Society for the Study of Indigenous Languages of the Americas Pargi doktoritöö hidatsa keele grammatikast aasta parimaks põliskeelt käsitlevaks monograafiaks (Mary Haasi auhind).Mary R. Haas Book Award. SSILA

Indrek Park on töötanud arikara, hidatsa, lakota, assiiniboini ja mandani keelega."Indiaani keelte päästja: Ka Eesti on kui reservaat". Maaleht, 20. juuni 2014

Tema tegevusest väljasuremisohus mandani keele päästmisel räägib Liivo Niglase 2020. aastal valminud dokumentaalfilm "Keelepäästja"."Liivo Niglase dokfilm "Keelepäästja" linastub kahel rahvusvahelisel filmifestivalil". ERR kultuur, 28. oktoober 2020

 Isiklikku 
Indrek Pargi isa oli Antarktika-uurija Vello Park.Heidit Kaio. "Eestlane loob indiaanlastele kirjakeelt". Eesti Päevaleht, 24. november 2012

Tema abikaasa on Maria Park.Mihkel Kärmas. ""Pealtnägija": eestlane õpetab Ameerikas indiaanlastele nende endi keeli". ERR, 14. oktoober 2020 Neil on kaks tütart.Merle Liivak. "Põline pere ja preeria". ajakiriema.ee, sügis 2020

Ta mängib torupilli ning on laulnud Tartu regilauluansamblis Hellero.

Viited

Välislingid
Valdur Mikita. "Indrek Pargi müsteeriumid". Kirikiri, 20. detsember 2004
 Jessica Wolfe. "Bloomington man helps save dying languages". Indiana Daily Student, 18. oktoober 2005
 Eda Post. "Tallinna vanalinn jõuab Lõuna-Korea telesse". EPL, 4. märts 2006
 Indrek Park. A Grammar of Hidatsa. Indiana Ülikool. 2012
Heidit Kaio. "Eestlane loob indiaanlastele kirjakeelt". Eesti Päevaleht, 24. november 2012
Vikerraadio "Keelesaates": Indrek Park eesti ja indiaani keeltest. 2015
2. osa
Vikerraadio ajaloosaates "Eesti Lugu" Friedrich Lustigist. ERR, 5. märts 2016
 Mihkel Kärmas. ""Pealtnägija": eestlane õpetab Ameerikas indiaanlastele nende endi keeli". ERR, 14. oktoober 2020
 "Indrek Park ehk Tiirlev Kotkas: mõni nädal sureb kolm keelt". ERR kultuur, saade Plekktrumm, 17. november 2020
 "Video: Indrek Pargi loeng hääbuvate keelte õpetamisest". ERR Novaator, 5. mai 2021

Kategooria:Eesti keeleteadlased
Kategooria:Eesti vikipedistid
Kategooria:Miina Härma Gümnaasiumi vilistlased
Kategooria:Tartu Ülikooli filosoofiateaduskonna vilistlased
Kategooria:Korporatsioon Revelia liikmed
Kategooria:Sündinud 1971